மேலும் (இ)ரவி தொடபுபான ஒரு கேள்வி. நிதி தொடர்பான திட்டங்கள் என்றால் ஏன் உடனே பங்களிக்கத் தொடங்குகிறீர்? விக்கியை மறந்து இருப்பது, நிதி தெடர்பான திட்டம் என்றால் ஓடி வருவது. இதுவரைக்கும் எங்கிருந்தார்? கூகிள் மொழிபெயர்ப்புத்திட்டம், விக்கி 10வது விழா, தமிழக ஆசிரியர்கள் பங்களிப்புத் திட்டம் என்று நிதி எங்கு புரள்கிறதோ அங்கு ரவியை முன்வரிசையில் காணலாம். குப்பைத் திட்டம் முடிந்ததும் ரவி மறைந்துவிடுவார். ஆனால் வருடக்கணக்கில் விக்கியில் குப்பை நிறைந்து கிடக்கும். சுத்தம் இருந்தால் உண்மையான பதில் கூறுங்கள். ஆனால் எல்லாவற்றுக்கும் ஒரு முடிவு உள்ளது.  
**பிற ஆதரவு வாக்களிப்பாளர்களின் கவனத்திற்கு**, விக்கிப்பீடியாவில் திரைமறைவில் நடக்கும் தில்லாலங்கடி தொடர்பில் கவனமாயிருங்கள். தீமைக்கு விலைபோகாதீர்கள்.  
*குறிப்பு:* விக்கியில் தணிக்கை இல்லைதானே? எப்படி என்னை தணிக்கை செய்யலாம் என சட்டப்புத்தகங்களை புரட்டாமல் கொஞ்சம் யதார்த்தமாக சிந்தியுங்கள். --User15may (பேச்சு) 06:17, 5 திசம்பர் 2024 (UTC)  
:அன்பின் அன்பன் User15may, உங்கள் கருத்துகளைப் பார்த்தால் பல ஆண்டுகளாக இங்கு பங்களிக்கும் பயனர் போலவே உள்ளீர். நீங்கள் வழமையான பயனர் கணக்கில் இருந்தே கருத்துகளை முன்வைக்கலாமே! விக்கி சட்டப் புத்தகங்களை எல்லாம் குறிப்பிடுவதைப் பார்த்தால் நீங்களே பல sockpuppetகளைக் கண்டுபிடித்துத் தடை செய்த துப்பறியும் போலீஸ் போல தான் உள்ளீர்! ஆகவே, உங்கள் அடையாளத்தைக் கண்டுபிடித்து நடவடிக்கை எடுக்க முடியாத முன்னேற்பாடுகளுடன் தான் இந்தக் கணக்கை இன்று தொடங்கி இருப்பீர்கள். எனவே, நீங்கள் யாருடைய sockpuppet என்று கண்டுபிடிக்க முயன்று நேரத்தை வீணடிக்கப்போவதில்லை. உங்கள் கருத்துகளுக்கும் பதில் சொல்கிறேன். அதற்கு முன் விக்கிமீடியா அறிஞர் திட்டம் பற்றிய விவரங்களை முழுமைப்படுத்தி விட்டு வருகிறேன். நன்றி. --இரவி (பேச்சு) 07:14, 5 திசம்பர் 2024 (UTC)
::அன்பு ராசா ரவி இந்தக் கணக்கை இன்று தொடங்கவில்லையப்பா. தேனி. மு. சுப்பிரமணியை அலரவிட்ட ஆனாலும் இன்றுவரை பிடிபடாத திருவாளர் Rajan s போல sockpuppet தமிழ் விக்கி வரலாற்றிலேயே இல்லயப்பா? துப்பறியும் போலீஸ் உங்கள் நண்பர் என்றால் முறையிட்டுப்பாருங்கள். உங்களைப்போன்ற மேதைகள் உள்ள இடத்தில் நான் எம்மாத்திரம்? செல்வசிவகுருநாதன் பிடித்த இரையை Hyena பறித்த கதை தெரியுமா? பிறகு சொல்கிறேன். நன்றி. User15may (பேச்சு) 08:01, 5 திசம்பர் 2024 (UTC)
:::காவலரே திருட்டு வேலை செய்தால் யாரால் பிடிக்க முடியும்? இத்திட்டம் குறித்த கருத்துகள் இருந்தால் அதை மட்டும் பகிருங்கள். தனிப்பட்ட நபர்களின் மீதான தாக்குதல், விக்கிச் சமூகத்திற்குள் குழப்பம் மூட்டும் நடவடிக்கைகள் வரவேற்கப்படுவதில்லை. தங்களுக்குத் தெரியாத விக்கிச் சட்டப் புத்தகம் இல்லை. நன்றி. --இரவி (பேச்சு) 09:14, 5 திசம்பர் 2024 (UTC)
::::திட்டம் குறித்த கருத்தைத்தான் தெரிவித்தேன். ஆனால் அவற்றுக்கு பதில் அளிக்காமல் ஏன் *பல ஆண்டுகளாக இங்கு பங்களிக்கும் பயனர் போலவே உள்ளீர்* என திட்டத்திற்கு தொடர்பற்ற உரையாடலை ஆரம்பித்தீர்? ஆண்டுகளாக இங்கு பங்களித்தேன் என உம்மால் நிரூபிக்க முடியுமா? ஆதாரமில்லாமல் குற்றம் சுமத்த வேண்டாம். இது தனிப்பட்ட நபர்களின் மீதான தாக்குதல் அல்லவா?
::::2010 ஆம் ஆண்டு கூகுள் மொழிபெயர்ப்புத் திட்டம் வெற்றியா தோல்வியா? தற்போது எதற்காக *ஏற்கனவே 2010ஆம் ஆண்டு கூகுள் உருவாக்கிய எண்ணற்ற கட்டுரைகள் முக்கியமான தலைப்புகளில் அமைந்திருப்பதையும் கருத்திற் கொண்டு, அவற்றின் உள்ளடக்கத்தை இற்றைப்படுத்தித் தரத்தை மேம்படுத்துவதற்கான வாய்ப்பாகவும் இத்திட்டத்தைப் பயன்படுத்திக் கொள்ள விரும்புகிறது* என்ற முன்மொழிவு? 2010ஆம் ஆண்டு கூகுள் திட்டம் இதுவரைக்கும் குறையாக உள்ளபோது ஏன் இன்னுமொரு (2025) திட்டம்? User15may (பேச்சு) 09:58, 5 திசம்பர் 2024 (UTC)
:::::விக்கிமீடியா அறிஞர் திட்டம் பற்றிய உங்கள் கேள்விகளுக்கும் சேர்த்துப் பதில் அளிக்கும் முகமாக விக்கிப்பீடியா பேச்சு:விக்கிமீடியா அறிஞர் திட்டம் பக்கத்தில் விரிவான விளக்கங்களை இட்டுள்ளேன். இத்திட்டம் தொடர்பான உரையாடல்களை அங்கு தொடரலாம்.
:::::இனி என்னைப் பற்றிய கேள்விகள் என்கிற பெயரில் நீங்கள் கக்கியுள்ள அவதூறுகள், வசைகள், காழ்ப்புணர்வுக்குப் பதில்கள்: நிதி தொடர்பான திட்டம் என்றால் நான் முன்வரிசையில் பங்களிக்கிறேன் என்பது உங்கள் தவறான புரிதல். 2010 வாக்கில் கூகுள் மொழிபெயர்ப்புத் திட்டம் தொடங்கிய போது அதைக் கூகுள் தான் செய்கிறது என்று கண்டுபிடிக்கவே பல மாதங்கள் ஆனது. அதற்குப் பிறகு, அவர்கள் தொடர்ந்து அது போன்ற தரமற்ற கட்டுரைகளில் பல இந்திய மொழி விக்கிப்பீடியாக்களிலும் குவிக்கக்கூடாது என்கிற நோக்கில், தமிழ் உட்பட அனைத்து இந்திய மொழி விக்கிப்பீடியாக்களின் சார்பாக கூகுளிடம் நம் தரப்பு ஒருங்கிணைப்பு மற்றும் தொடர்புப் புள்ளியாக இருந்தேன். எப்படி விக்கிப்பீடியாவில் கட்டுரைகள் எழுதுவது போக, படங்கள் சேர்ப்பது, நிரல்கள் எழுதுவது, பயிற்சி அளிப்பது எனப் பல வகையான பணிகளைச் செய்பவர்களுக்கான தேவை இருக்கிறதோ, அது போல் புற நிறுவனங்களுடன் இப்படிக் கூட்டு சேர்ந்து ஒருங்கிணைப்புகளைச் செய்வதும் ஒரு தன்னார்வப் பணியே. கூகுள் மொழிபெயர்ப்புத் திட்டத்தில் கூகுள் அவர்கள் பணியமர்த்திய தொழில்முறை மொழிபெயர்ப்பாளர்களுக்குக் காசு கொடுத்தார்கள். விக்கிப்பீடியர் சமூகத்திற்கோ எனக்கோ ஒரு பைசா கொடுக்கவும் இல்லை. யாரும் பெற்றுக் கொள்ளவும் இல்லை.  
:::::அதே 2010 வாக்கில் தமிழ்நாடு அரசுடன் இணைந்து கட்டுரைப் போட்டி நடத்தினோம். செம்மொழி மாநாட்டில் இணையத் தமிழ் மாநாட்டுடன் இணைந்து மூன்று நாட்கள் விக்கிப்பீடியா பரப்புரை நடத்தினோம். தமிழ் விக்சனரிக்குப் பல இலட்சம் சொற்களை அறிவுக் கொடையாகப் பெற்றுக் கொண்டோம். இந்தப் பணியில் பேராசிரியர் செல்வக்குமார், சுந்தர், நான் உட்பட பலர் ஒருங்கிணைப்புப் பணிகளில் ஈடுபட்டிருந்தோம். இது தொடர்பாகப் பல வேலை நாட்களை இழந்து ஊர் ஊராக அலைந்து தான் ஒருங்கிணைப்புகளை மேற்கொண்டோம். இந்தப் பணிக்கும் தமிழ் விக்கிப்பீடியாவைச் சேர்ந்த யாருக்கும் ஒரு பைசா நிதி தரப்படவில்லை. யாரும் பெற்றுக் கொள்ளவும் இல்லை  
:::::2013 தமிழ் விக்கிப்பீடியா 10ஆம் ஆண்டை முன்னிட்டுப் பல ஒருங்கிணைப்பு நிகழ்ச்சிகளைச் செய்தோம். அதற்கு வெளிப்படையாக நிதி நல்கை வேண்டி, வரவு - செலவு கணக்குகளையும் அறிக்கைகளையும் சமர்ப்பித்திருக்கிறோம். ஏதேனும் ஐயம் என்றால், CISஐத் தொடர்பு கொண்டு தேவையான விவரங்களைப் பெற்றுக் கொள்ளலாம். இந்தப் பணியிலும் யாருக்கும் ஒரு பைசா நிதி தரப்படவில்லை. யாரும் பெற்றுக் கொள்ளவும் இல்லை. நாடு கடந்து பல தமிழ் விக்கிப்பீடியர்கள் முதன் முதலில் பல விக்கிப்பீடியர்கள் ஒன்று கூடிய அந்த நிகழ்வு சிறப்பு மிக்கது. அந்நிகழ்வை ஒட்டி நாம் முன்னெடுத்த பல போட்டிகள், நிகழ்வுகள் பல நல்ல பங்களிப்பாளர்களைக் கொண்டு வந்து சேர்த்தது.  
:::::2016 வாக்கில் தமிழ் விக்கிப்பீடியா - தமிழ் இணையப் பல்கலைக்கழகம் - இந்திய விக்கிமீடியா நிறுவனம் ஆகியவை இணைந்து புரிந்துணர்வு ஒப்பந்தம் மேற்கொண்டு பல பணிகளை முன்னெடுத்தது. இத்திட்டம் மூலம் 2000க்கு மேற்பட்ட நாட்டுடைமை நூல்களும் அரசு ஆக்கங்களும் கட்டற்ற உரிமையில் கிடைத்தன. அரசு இது தொடர்பாக ஒரு அரசாணையே வெளியிட்டது ஒரு மைல்கல் அறிவிப்பு. மற்ற பல சமூகங்களுக்கு முன்னோடியாக அமைந்தது. அந்தக் கூட்டுமுயற்சியின் பகுதியாகப் பல பணிகள் நடைபெற்றன. அவையாவன: தமிழ்நாடு எங்கும் கணித்தமிழ்ப் பேரவைகள் தொடக்கமும் அவை மூலம் விக்கிப்பீடியா பயிற்சிகளும் நடந்தன. புத்தகக் கண்காட்சிகளில் தமிழ் விக்கிப்பீடியாவை அறிமுகப்படுத்தினோம். தமிழ்நாடு எங்கும் 1500 ஆசிரியர்களுக்கு விக்கிப்பீடியா தொடர்பாக மூன்று நாள் சிறப்புப் பயிற்சி அளித்தோம். இந்த 1500 ஆசிரியர்களுக்குப் பயிற்சி அளித்த நிகழ்விலும் தமிழ் விக்கிப்பீடியாவில் இருந்து யாரும் அரசிடம் ஒரு பைசா பெற்றுக் கொள்ளவும் இல்லை. அவர்கள் தரவும் இல்லை. அந்நிகழ்வுகளை ஒருங்கிணைப்பதற்கான செலவுகளை அரசு தன் பொறுப்பில் நேரடியாக மேற்கொண்டது. அவ்வளவு தான்.  
:::::அப்பயிற்சியின் மூலம் பல தரம் குறைந்த கட்டுரைகள் வந்தன என்பதையும் அதனால் வழமையான பங்களிப்பாளர்களின் துப்புரவுப் பணிச் சுமை கூடியது என்பதையும் ஒப்புக் கொள்கிறேன். ஆனால், எந்த ஒரு கூட்டு முயற்சி ஆகினும் அதன் பயன், இடர்களைச் சீர்தூக்கிப் பார்த்து விக்கிச்சமூகத்தில் முன்வைத்து ஒப்புதல் பெற்றே செய்கிறோம். இங்கு இரகசிய நடவடிக்கைகளோ கட்டாய நடவடிக்கைகளோ யாரும் மேற்கொள்ள முடியாது. ஒரு கூட்டு முயற்சியின் ஒரு பகுதி பயன் மிக்கதாகவும் இன்னொரு பகுதி இடர் மிக்கதாகவும் மாறி விடக்கூடும் வாய்ப்பு எப்போதும் உள்ளதே. இதே ஆசிரியர் பயிற்சியின் அடிப்படையில் தான் ஸ்ரீதர், மகாலிங்கம் ரத்னவேலு ஆகிய சிறந்த பயனர்களும் கிடைத்தார்கள். ஆசிரியர் பயிற்சிகளால் குவிந்த குப்பைகளைக் கணக்கில் வைக்கும் போது, இந்த இருவர் எழுதிக் குவித்துள்ள நூற்றுக்கணக்கான தரமான கட்டுரைகளையும் சேர்த்தே ஒப்பிடுவது தான் முறை. இடரை மட்டும் பார்த்துவிட்டு, பயனைப் பார்க்க மறுத்தால் எப்படி? இடர்கள் தெரிந்து தான் கூட்டு முயற்சிகளில் ஈடுபடுகிறோம். இடர்களே கூடாது என்றால் தமிழ் விக்கிப்பீடியா தன்னந்தனித்தீவாகவே இருக்க முடியும். அது நம்முடைய வளர்ச்சிக்கு நல்லது அன்று.